Neuvoston asetus (ETY) N:o 1236/89, annettu 3 päivänä toukokuuta 1989, viinikaupan yhteisestä järjestämisestä annetun asetuksen (ETY) N:o 822/87 muuttamisesta



Virallinen lehti nro L 128 , 11/05/1989 s. 0031 - 0031

Suomenk. erityispainos Alue 3 Nide 29 s. 0060

Ruotsink. erityispainos Alue 3 Nide 29 s. 0060



NEUVOSTON ASETUS (ETY) N:o 1236/89, annettu 3 päivänä toukokuuta 1989, viinikaupan yhteisestä järjestämisestä annetun asetuksen (ETY) N:o 822/87 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että viinintuotannon rajoittaminen, jota voidaan ennakoida viininvalmistuksessa käytettävien rypäleiden viljelmiä koskevien rakenteellisten toimenpiteiden perusteella, ei saisi estyä paikkausistutusten vuoksi, jotka ovat oikeutettuja sellaisilla alueilla, joilta on raivattu muihin luokkiin kuuluvia viiniköynnöksiä kuin siihen, johon alueelta saatavat rypäleet tavanomaisen käyttönsä mukaisesti kuuluvat; tämän vuoksi on tarpeen säätää, että raivatuille alueille voidaan paikkausistuttaa ainoastaan samaan käyttöluokkaan raivattujen köynnösten kanssa kuuluvia viiniköynnöksiä, olisi suotavaa laajentaa mahdollisuutta toimittaa pakolliseen tislaukseen, joka on jo olemassa esitislauksessa, pöytäviinien lisäksi pöytäviinin valmistukseen soveltuvia viinejä, jotta vältyttäisiin erityisesti viimeksi mainittujen viinien väkevöimiseltä pöytäviiniksi, joka on tällä hetkellä tähän tislaukseen ainoa sallittu viini, on myös tarpeen saattaa ajan tasalle tietyt viitteet tuotantorakenteiden alan säännöksiin ja asetuksiin, ja asetusta (ETY) N:o 822/87(4), sellaisena kuin se on viimeksi muutettuna asetuksella (ETY) N:o 4250/88(5), olisi tämän vuoksi muutettava, ON ANTANUT TÄMÄN ASETUKSEN: 1 artikla Muutetaan asetus (ETY) N:o 822/87 seuraavasti: 1 Lisätään 6 artiklan 2 kohdan kolmanteen luetelmakohtaan seuraava: "ja asetuksen (ETY) N:o 797/85." 2 Lisätään 7 artiklan 3 kohtaan alakohta seuraavasti: "Kun paikkausistutusoikeutta käytetään, voidaan käyttää ainoastaan niitä viiniköynnöslajikkeita, jotka kuuluvat 13 artiklan 1 kohdan mukaisesti lajikeluokituksessa samaan käyttöluokkaan kuin raivatut viiniköynnökset, joille on myönnetty paikkausistutusoikeus." 3 Korvataan 39 artiklan 1 kohdan ensimmäinen alakohta seuraavasti: "Jos viinivuoden aikana pöytäviinin ja pöytäviinin valmistukseen soveltuvan viinin markkinat ovat vakavasti epätasapainossa, päätetään pöytäviinin ja pöytäviinin valmistukseen soveltuvan viinin pakollisesta tislaamisesta." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä syyskuuta 1989. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä toukokuuta 1989. Neuvoston puolesta Puheenjohtaja P. SOLBES (1) EYVL N:o C 82, 3.4.1989, s. 71 (2) EYVL N:o C 120, 16.5.1989 (3) Lausunto on annettu 31 päivänä maaliskuuta 1989 (4) EYVL N:o L 84, 27.3.1987, s. 1 (5) EYVL N:o L 373, 31.12.1988, s. 55